คือว่าหนูมีเพศสัมพันธ์ วันที่ 13 ตอน5 ทุ่ม แล้วมากินยาคุมฉุกเฉินวันที่ 15 ตอนตี2 พอผ่านมาอาทิตย์นึง หนูรู้สึกเปียกๆตรงนั้นเลยเข้าห้องน้ำดู เหมือนมีเลือดออกมาเล็กน้อย หนูอยากทราบว่า มันเป็นผลข้างเคียงของการกินยาคุม หรือว่าเป็นเลือดล้างหน้าเด็ก หรือว่าเป็นปัจจัยอื่นๆคะ ตอนนี้หนูกังวลมากๆเลยค่ะ
สวัสดีค่ะ หากมีเพศสัมพันธ์วันที่ 13 มิ.ย. เวลา 23.00 น. แล้วได้ทานยาคุมฉุกเฉินวันที่ 15 มิ.ย. เวลา 2.00 น. เท่ากับได้ทานยาคุมฉุกเฉินภายในช่วง 24-48 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 75%หลังจากนั้น 1 สัปดาห์ หากได้มีเลือดออกมา โดยที่ไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินค่ะ และหากเลือดที่ออกมีปริมาณมากพอควรและออกนานเกิน 2 วัน ก็ไม่น่าใช่เลือดล้างหน้าเด็กค่ะ อย่างไรก็ตาม หากจะให้แน่นอนว่าเกิดการตั้งครรภ์ขึ้นหรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ